CELEX: 62021TN0253
Language: sl
Date: 2021-05-11 00:00:00
Title: Zadeva T-253/21: Tožba, vložena 11. maja 2021 – Aquino /Parlament

28.6.2021   
            
            
               SL
            
            
               Uradni list Evropske unije
            
            
               C 252/31
            
         
      Tožba, vložena 11. maja 2021 – Aquino /Parlament
      (Zadeva T-253/21)
      (2021/C 252/41)
      Jezik postopka: francoščina
      
         Stranki
      
      
         Tožeča stranka: Roberto Aquino (Bruselj, Belgija) (zastopnik: L. Levi, odvetnik)
      
         Tožena stranka: Evropski parlament
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  to tožbo razglasi za dopustno in utemeljeno;
               
            posledično,
      
                  —
               
               
                  odločbo z dne 7. julija 2020 s katero je generalni direktor generalnega direktorata za kadrovske zadeve razveljavil izvolitev predsednika odbora uslužbencev in odločil, da se ponovno izvedejo volitve, razglasi za nično;
               
            
                  —
               
               
                  prekliče ustanovitveno sejo z dne 14. septembra 2020 in volitve, ki so potekale na njej in zlasti volitve predsednika odbora uslužbencev;
               
            
                  —
               
               
                  odločbo z dne 5. februarja 2021 o zavrnitvi pritožbe, ki jo je tožeča stranka vložila 6. oktobra 2020 razglasi za nično;
               
            
                  —
               
               
                  toženi stranki naloži povrnitev nepremoženjske škode, ki je ex aequo et bono ocenjena na 2 000 EUR;
               
            
                  —
               
               
                  toženi stranki naloži plačilo vseh stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi razlog: tožena stranka je kršila obveznost, da svojim javnim uslužbencem in njihovim izvoljenim uslužbencem zagotovi možnost svobodnega imenovanja svojih predstavnikov in ob spoštovanju določenih pravil. Tožeča stranka se prav tako sklicuje na kršitev člena 4 poslovnika odbora uslužbencev in dolžnosti skrbnega ravnanja.
               
            
                  2.
               
               
                  Drugi razlog: kršitev pravice do izjave in člena 41 Listine Evropske unije o temeljnih pravicah.